ใช้มูสกำจัดขน กำจัดขนในที่ลับ โดยไม่ได้ศึกษาว่าสามารถใช้กับขนบริเวณนั้นได้หรือเปล่า ผลหลังจากใช้มูสก็คือ ขนหลุดออก แต่บริเวณ ”รูขุมขน” ที่สัมผัสกับเนื้อมูส เกิดมีเลือดซึมออกมาเล็กน้อยเป็นบริเวณกว้าง ทำให้รู้สึกแสบ เมื่อสัมผัสกับอะไรก็ตาม จึงถามหาคำตอบว่า มีวิธีรักษา หรือบรรเทาอาการแสบหรือเปล่า
สวัสดีค่ะ โรครูขุมขนอักเสบ (Folliculitis) เป็นการอักเสบของรูขุมขน มักเกิดจากเชื้อแบคทีเรียชื่อ Staphylococcus aureus ตำแหน่งที่พบบ่อย คือ ศีรษะ แขน ขา ก้น รักแร้อาการในระยะเริ่มต้นจะเป็นการอักเสบของบริเวณรูขุมขนในชั้นตื้นๆ ใกล้ปากรูขุมขน เห็นเป็นตุ่มหนองที่มีขนโผล่ขึ้นมาตรงกลาง อาจมีฐานเป็นวงแดงแคบๆ อยู่ล้อมรอบตุ่มหนอง ไม่เจ็บหรือเจ็บเล็กน้อย ไม่มีไข้ ระยะเวลาของโรค ประมาณ 7-10 วัน ในรายที่การติดเชื้อลงลึกตลอดรูขุมขน ก็กลายเป็นฝีได้โรคอื่นๆที่อาจแสดงอาการได้ใกล้เคียงกันเช่นการติดเชื้อแบคทีเรียที่ผิวหนัง โรคพุพองที่ผิวหนังชั้นตื้น หรือผื่นผิวหนังอักเสบการรักษาของรูขุมขนอักเสบคือการใช้ยาฆ่าเชื้อผสมสเตียรอยด์ทาบางๆเฉพาะที่ ไม่ไปแกะเกาตุ่ม หลีกเลี่ยงการโกนขนไปก่อน รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดและไปถูหรือเสียดสีกับบริเวณที่เป็นโรคแนะนำพบแพทย์เพื่อให้ได้การวินิจฉัยที่แน่นอนก่อนค่ะ ถ้าตุ่มเจ็บ แสบ แดงมากขึ้น หรือตุ่มลุกลามอย่างรวดเร็ว ร่วมกับมีเลือดหรือหนองไหลจากตุ่มควรรีบไป